32006D0933
L 355/103
JURNALUL OFÍCIAL AL UNIUNII EUROPENE
DECIZIA COMISIEI
din 14 decembrie 2006
privind continuarea în 2007 a încercărilor și analizelor comparative comunitare începute în 2003 și 2004 privind materialul de înmulțire și materialul săditor de Prunus domestica L. și Malus Mill., în conformitate cu Directiva 92/34/CEE a Consiliului
(2006/933/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 92/34/CE a Consiliului din 28 aprilie 1992 privind comercializarea materialului săditor de plante fructifere și a plantelor fructifere destinate producției de fructe (1),
având în vedere Decizia 2002/745/CE a Comisiei din 5 septembrie 2002 de stabilire a modalităților de efectuare a testelor și a analizelor comparative comunitare privind materialul de înmulțire și răsadurile de plante fructifere menționate de Directiva 92/34/CEE a Consiliului (2), în special articolul 3,
având în vedere Decizia 2003/894/CE a Comisiei din 11 decembrie 2003 de stabilire a măsurilor de efectuare a probelor și analizelor comparative comunitare privind materialul săditor de Prunus persica (L) Batsch, Malus Mill. și Rubus idaeus L., în conformitate cu procedura prevăzută de Directiva 92/34/CEE a Consiliului (3), în special articolul 3,
întrucât:
(1)
Decizia 2003/745/CE stabilește modalitățile de efectuare a testelor și analizelor comparative care trebuie efectuate în perioada 2003-2007 în conformitate cu Directiva 92/34/CEE în ceea ce privește Prunus domestica L.
(2)
Este necesar ca probele și analizele efectuate în perioada 2003-2006 să fie continuate în 2007.
(3)
Decizia 2003/894/CE stabilește măsurile de efectuare a probelor și analizelor comparative care trebuie efectuate în perioada 2004-2008 în conformitate cu Directiva 92/34/CEE în ceea ce privește Malus Mill.
(4)
Este necesar ca probele și analizele efectuate în perioada 2004-2006 să fie continuate în 2007,
DECIDE:
Articol unic
Probele și analizele comparative comunitare începute în 2003 cu privire la materialul de înmulțire și materialul săditor de Prunus domestica L. vor fi continuate în 2007 în conformitate cu Directiva 2002/745/CE.
Probele și analizele comparative comunitare începute în 2004 cu privire la materialul de înmulțire și materialul săditor de Malus Mill. vor fi continuate în 2007 în conformitate cu Directiva 2003/894/CE.
Adoptată la Bruxelles, 14 decembrie 2006.